10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 388 της 22/29 Απρ. 1977 (ΦΕΚ Α΄ 118) Περί της συνθέσεως, συγκροτήσεως και λειτουργίας εν γένει των Δ.Σ. Οργανισμών τινων Κοινωνικής Πολιτικής αρμοδιότητος Υπουργείου Εργασίας. Έχοντες υπ' όψει: 1.Τας διατάξεις του άρθρ. 15 του Νόμ. 435/1976 «περί τροποποιήσεως και συμπληρώσεως ενίων διατάξεων εργατικών τινων νόμων και ρυθμίσεως συναφών θεμάτων» (κατωτ. σελ. 98,625). 2.Την υπ’ αριθ. 197/1977 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Εργασίας αποφασίζομεν: Σύνθεσις Διοικητικών Συμβουλίων Άρθρ.1.-Η σύνθεσις των Δ.Σ. των κάτωθι Οργανισμών Κοινωνικής Πολιτικής αρμοδιότητος Υπουργείου Εργασίας, καθορίζεται ως έπεται: 1.Οργανισμός Απασχολήσεως Εργατικού Δυναμικού (Ο.Α.Ε.Δ.): α)Ο Διοικητής του Οργανισμού, ως Πρόεδρος. β)Ανά είς ανώτατος ή ανώτερος υπάλληλος των Υπουργείων Συντονισμού και Εργασίας. γ)3 εκπρόσωποι των μισθωτών. δ)3 εκπρόσωποι των εργοδοτών Για τον αριθμό των μελών του άνω Διοικητικού συμβουλίου και άλλες διατάξεις βλέπε άρθρ. 8 Νόμ. 1387/18-19 Αυγ. 1983 (ΦΕΚ Α΄ 110) (κατωτ. σελ. 100,44) και άρθρ. 30 Νόμ. 1836/14-14 Μαρτ. 1989 (ΦΕΚ Α΄ 79), (κατωτ. σελ. 98,692). 2.Αυτόνομος Οργανισμός Εργατικής Κατοικίας (ΟΕΚ). α)Πρόεδρος: Ο κεκτημένος τα υπό της υπ’ αριθ. 73457/1964 (ΦΕΚ 338 τ.Β΄) αποφάσεως του Υπουργού Εργασίας προβλεπόμενα προσόντα, ήτοι ειδίκευσιν εις τα θέματα της Κοινωνικής Πολιτικης ή γενικώτερον δράσιν εις τον τομέα τούτον. β)Είς ανώτατος ή ανώτερος υπάλληλος του Υπουργείου Εργασίας. γ)Είς ανώτερος τεχνικός υπάλληλος του Υπουργείου Δημοσίων Έργων. δ)3 εκπρόσωποι των μισθωτών. ε)3 εκπρόσωποι των εργοδοτών. Για τον αριθμό των μελών του Δ.Σ. του άνω Οργανισμού Εργατ. Κατοικίας καθώς και τον τρόπο εκλογής των βλέπε άρθρ. 30 Νόμ. 1836/ 1989 (ΦΕΚ Α΄ 79), (κατωτ. σελ. 98,696). 3.Οργανισμός Εργατικής Εστίας: α)Πρόεδρος: Ο βάσει της υπ’ αριθ. 71070/1964 (ΦΕΚ 329 τ.Β΄) αποφάσεως του Υπουργού Εργασίας δυνάμενος να διορισθή, ήτοι πρόσωπον γενικωτέρας μορφώσεως και με ειδίκευσιν εις τα θέματα της Κοινωνικής Πολιτικής. β)Είς ανώτατος ή ανώτερος υπάλληλος του Υπουργείου Εργασίας.  γ)Είς ειδικός περί τα θέματα Κοινωνικής Πολιτικής. δ)3 εκπρόσωποι των μισθωτών. ε)3 εκπρόσωποι των εργοδοτών. Με το άρθρ. 30 Νόμ. 1836/14-14 Μαρτ. 1989 (ΦΕΚ Α΄ 79) (κατωτ. σελ. 98, 696) τα μέλη του άνω Δ.Σ. του Οργανισμού Εργατ. Εστίας γίνηκαν 11 με τη συμμετοχή 2 εκπροσώπων των εργαζομένων στον Οργανισμό. Για τη νέα σύνθεση του Δ.Σ. του Οργανισμού Εργατικής Εστίας βλέπε άρθρ. 2 Νόμ. 2091/2025 Νοεμ. 1992 (ΦΕΚ Α΄180), κατωτ. Τόμ. 15(1), σελ. 68,271. Προσόντα-Υπόδειξις Μελών Άρθρ.2.-1.Αποκλείεται ο διορισμός ή η διατήρησις ως μέλους Δ.Σ. των περί ών το άρθρ. 1 Οργανισμών, προσώπου μη δυναμένου να αναλάβη κατά τας ισχυούσας διατάξεις δημόσιον λειτούργημα ως και του προσφέροντος τας υπηρεσίας του εφ’ οιαδήποτε σχέσει ή μορφή προς τον Οργανισμόν εις ον διορίζεται το Δ.Σ. και αμειβομένου καθ’ οιονδήποτε τρόπον ή μορφήν δια τας υπηρεσίας ταύτας. 2.Οι εις τα Δ.Σ. εκπρόσωποι των μισθωτών και εργοδοτών, ως και οι αναπληρωταί τούτων, επιλέγονται, συμφώνως προς τας διατάξεις των παρ. 4 και 5 του άρθρ. 8 του Νόμ. 4346/1964 «περί οργανώσεως Υπηρεσιών Προστασίας και Εξυπηρετήσεως των εν Γερμανία εργαζομένων Ελλήνων και άλλων τινων περί Οργανισμών Κοινωνικής Πολιτικής διατάξεων» (κατωτ. σελ. 52,17). 3.Τα εκ δημοσίων υπαλλήλων τακτικά και αναπληρωματικά μέλη των Δ.Σ. επιλέγονται ή υποδεικνύονται κατά περίπτωσιν, υπό των οικείων Υπουργών εξ υπαλλήλων της αρμοδιότητός των, εχόντων τουλάχιστον τον 4ον βαθμόν. 4.Ο ειδικός περί τα θέματα Κοινωνικής Πολιτικής, ως και ο αναπληρωτής τούτου ορίζονται υπό του Υπουργού Εργασίας. Συγκρότησις – Θητεία Άρθρ.3.-1.Τα Δ.Σ. συγκροτούνται δι’ αποφάσεως του Υπουργού Εργασίας, επί διετεί θητεία κατά μήνα Δεκέμβριον εκάστου δευτέρου έτους, εν περιπτώσει δε λήξεως της θητείας των, εξακολουθούν υφιστάμεναι μέχρι του διορισμού νέων. 2.Η πρώτη συγκρότησις των Δ.Σ. θέλει ενεργηθή εντός διμήνου από της δημοσιεύσεως του παρόντος, η δε θητεία αυτών θέλει λήξει την 31ην Δεκ. 1978. 3.Δια της περί συγκροτήσεως αποφάσεως  διορίζονται τακτικά και αναπληρωματικά μέλη, έν δε εκ των τακτικών μελών, των εχόντων την ιδιότητα του εκπροσώπου    των    μισθωτών   ορίζεται   ως (Αντί για τη σελ. 36,05(α) Σελ. 36,05(β) Τεύχος 1291-Σελ. 87 - 198 Συμβούλια – Επιτροπές – Ινστιτούτα Εργασίας και Κοινωνικών Ασφαλίσεων 15.Α.γ.10 Αντιπρόεδρος, όστις και προεδρεύει του Δ.Σ. εν ελλείψει, απουσία ή κωλύματι του Προέδρου. 4.Διαρκούσης της θητείας δεν επιτρέπεται αντικατάστασις μέλους, ει μη δι’ εύλογον αιτίαν αναγομένην εις την άσκησιν των καθηκόντων του ως μέλους. 5.Το εις αντικατάστασιν παραιτηθέντος, εκπεσόντος, θανόντος, αντικατασταθέντος ή αποχωρήσαντος μέλους, διορισθέν νέον μέλος διανύει τον υπόλοιπον χρόνον της θητείας. Μέλος εξαντλήσαν την θητείαν του, δύναται να διορισθή εκ νέου. 6.Εν περιπτώσει θανάτου, παραιτήσεως ή εκπτώσεως από της θέσεώς του μέλους τινός του Δ.Σ., τούτο θεωρείται εν νομίμω συγκροτήσει μέχρι του διορισμού αντικαταστάτου, εφ’ όσον δια των λοιπών μελών, τακτικών ή αναπληρωματικών των ελλειπόντων, δύναται να επιτευχθή απαρτία. Σύγκλησις Συμβουλίων – Πρόσκλησις μελών. Άρθρ.4.-1.Τα Δ.Σ. συγκαλούνται τη προσκλήσει του Προέδρου αυτών ή τούτου κωλυομένου υπό του Αντιπροέδρου. 2.Η σύγκλησις προς συνεδρίασιν, πέραν των πραγματοποιουμένων κατά τακτά ή έκτακτα τη προσκλήσει του Προέδρου, χρονικά διαστήματα, είναι υποχρεωτική, εάν ζητήσουν τούτο εγγράφως από τον Πρόεδρον 5 μέλη. 3.Η πρόσκλησις, εις την οποίαν αναγράφονται τα θέματα της ημερησίας διατάξεως, επιδίδεται επί αποδείξει προς έν έκαστον των τακτικών και αναπληρωματικών μελών 2 τουλάχιστον ημέρας προ της ωρισμένης δια την συνεδρίαν. Εις κατεπειγούσας περιπτώσεις, εκτιμωμένας υπό του Προέδρου, η πρόσκλησις, εις την οποίαν γίνεται μνεία περί του κατεπείγοντος, δύναται να επιδίδεται και την προτεραίαν της συνεδρίας. Κανονισμός συνεδριάσεων. Άρθρ.5.-1.Αι συνεδριάσεις των Δ.Σ. δεν είναι δημόσιαι. Ο Πρόεδρος δύναται να καλή εις τας συνεδριάσεις πέραν των καθ’ ύλην αρμοδίων υπαλλήλων – εισηγητών, οιονδήποτε υπάλληλον ή ιδιώτην ή τον Νομικόν Σύμβουλον του Οργανισμού προς παροχήν πληροφοριών, γνωμών ή προσαγωγήν στοιχείων, εν σχέσει προς τα συζητούμενα θέματα, οίτινες αποχωρούν αμέσως μετά ταύτα, γιγνομένης περί τούτου μνείας εις το πρακτικόν. 2.Εάν 5 εκ των μελών ζητήσουν την αναβολήν της συνεδριάσεως, διότι η πρόσκλησις εγένετο εις χρόνον μη επαρκή δια την προπαρασκευήν των ή διότι δεν ανεγράφη θέμα τι εις την ημερησίαν διάταξιν, είναι υποχρεωτική η αναβολή της συζητήσεως, εις χρόνον καθοριζόμενον δι’ ητιολογημένης αποφάσεως. Σελ. 36,06(β) Τεύχος 1291-Σελ. 88 3.Το Συμβούλιον δύναται ν’ αποφασίζη πάντοτε την αναγραφήν θέματός τινος εν τη ημερησία διατάξει της επομένης συνεδριάσεως. Εν τη ημερησία διατάξει αναγράφονται σαφώς και λεπτομερώς τα συζητητέα θέματα. Θέματα μη περιλαμβανόμενα εν τη ημερησία διατάξει, δύναται, αποφάσει του Δ.Σ. να συζητηθούν, αλλ’ απόφασις επ’ αυτών δεν δύναται να ληφθή εάν δεν είναι παρόντα άπαντα τα μέλη, πλην εάν παμψηφεί αναγνωρισθή ότι πρόκειται περί επειγούσης ανάγκης μη επιδεχομένης αναβολήν. 4.Τα εκ των μελών ελλείποντα, απόντα ή κωλυόμενα, αναπληρούν οι, δια της περί συγκροτήσεως του Δ.Σ. αποφάσεως οριζόμενοι αναπληρωταί αυτών. 5.Πρόσωπα συνδεόμενα μεταξύ των δια συγγενείας μέχρι και του τετάρτου βαθμού εξ αίματος ή αγχιστείας, δεν δύναται να ορισθούν συγχρόνως ως μέλη του αυτού Δ.Σ. Απαρτία-Λήψις αποφάσεων. Άρθρ.6.-1.Τα Συμβούλια ευρίσκονται εν απαρτία παρόντων 7 τουλάχιστον μελών, εν οίς απαραιτήτως ο Πρόεδρος ή ο Αντιπρόεδρος. 2.Αι αποφάσεις των Συμβουλίων, αι οποίαι δέον να είναι ειδικώς ητιολογημέναι, λαμβάνονται κατά πλειοψηφίαν των παρόντων μελών, πάντως δε δια ψήφον ουχί ολιγωτέρων των 5. Εάν υπάρχουν πλείονες των δύο γνωμών, οι ακολουθούντες την ασθενεστέραν οφείλουν να προσχωρήσουν εις μίαν των επικρατεστέρων. Κείμεναι διατάξεις προβλέπουσαι ηυξημένην πλειοψηφίαν εξακολουθούν ισχύουσαι. Πρακτικόν. Άρθρ.7.-1.Η απόφασις του Δ.Σ. διατυπούται εις πρακτικόν, εις το οποίον μνημονεύεται ο τόπος και ο χρόνος της συνεδριάσεως, τα ονόματα πάντων των συμμετεχόντων μελών, γιγνομένης ρητής μνείας περί της απουσίας ή του κωλύματος τακτικού μέλους και συμμετοχής του αναπληρωματικού, ως και παν έτερον στοιχείον σχετικόν με την σύνθεσιν. Περαιτέρω αναγράφονται τα κατά την συνεδρίασιν διαμειφθέντα και ολόκληρος η ληφθείσα απόφασις. 2.Το πρακτικόν εκάστης συνεδριάσεως, επικυρούται εις την αμέσως επομένην συνεδρίασιν, εκτός εάν αποφασισθή η άμεσος επικύρωσις εν όλω ή εν μέρει, κατά την αυτήν συνεδρίασιν, υπογράφεται δε παρά πάντων των παραστάντων μελών και του Γραμματέως. Προ της επικυρώσεως του πρακτικού, ουδεμία υπηρεσιακή ενέργεια γίνεται επί των αποφάσεων του Δ.Σ. - 199 15.Α.γ.10 Συμβούλια – Επιτροπές – Ινστιτούτα Εργασίας και Κοινωνικών Ασφαλίσεων 